Rikunarita-ORG/Wikinium huggingface dataset:
# 狙擊手

兩名著徂吉利服嘅法國外籍軍團狙擊手，配備嘅分別係PGM Hécate II狙擊步槍同FR-F2狙擊步槍。
**狙擊手**zeoi1 gik1 sau2（英文：Sniper）指專職於隱匿行蹤，同埋能夠於一定距離（遠距離）作出精確射擊嘅射擊手，早見於軍人同警察之中，後發展出射擊比賽，同野戰遊戲。

## 第啲意思

### 「渣Sniper」

「渣Sniper」，粵語字意指一個人抓住一個狙擊手，但粵語地區野戰玩家口中「渣Sniper」一詞，指去做狙擊手或手持狙擊槍。同中國大陸網民自創網絡用語一樣，香港由uwants一類網絡文化影響下，MK文化同潮流用語已侵佔香港基層社會一個重要位置。

### 馬匹

香港有過一隻賽馬名叫狙擊手。

## 相關

* 慕尼黑慘案
* 狙擊手排行榜
* 射擊遊戲

## 注
# 碉堡

碉堡
**碉堡**係種防禦工事，用木、石、鐵或者石屎起，完全或者部分埋嚮地下以避炮火。可以做指揮部、彈藥庫、儲存庫咁。附設地道、戰壕或交通壕連接，分佈機槍、大炮，有啲碉堡重可以抵禦毒氣同核輻射。嚮第一次世界大戰、第二次世界大戰同冷戰時期常見。

細形嘅碉堡，叫機槍堡。

## 睇埋

* 魔鬼山炮台
* 醉酒灣防線
* 開平碉樓與村落
* 二戰時期英國反入侵戰備
* 塹壕戰
* 馬奇諾防線

## 出面網頁

* 探秘白泥碉堡：香港唯一現存辛亥革命歷史建築
# 坦克車

美國陸軍M1A1坦克車
**坦克車**，有時淨係叫**坦克**，由英文tank音譯過來，係一隻有履帶、有裝甲嘅戰鬥車。佢靠直接開火對付敵軍。坦克車用嘅係有重裝甲，配上火力大嘅武器，可以響好多隻地形高速行走。

坦克通常裝備大口徑炮管（睇下坦克類型而定，有啲現代坦克嘅炮管甚至可以射反坦克同反直升機嘅飛彈）同埋幾支防空、同軸機槍。坦克多數用旋轉炮塔，有少數用緊固定式主炮。坦克主要由武器系統、火控系統、動力系統、通信系統、裝甲車體之類系統組成。大多數現代坦克有一定嘅潛渡能力。

雖則開架坦克車要好多錢，運費貴，但係喺現代戰場佢係所向披靡，靈活多變，可以震懾步兵同攻擊地面目標。
# 四號坦克

| **四號坦克  Panzerkampfwagen IV** |
| --- |
|  |
| 法國博物館入面一部配備咗Zimmerit、砲塔裙邊同埋金屬絲網製側裙嘅四號坦克H型。 |
| 概觀 |
| **類型** | 中型坦克 |
| **服役** | 1936年 |
| **退役** | 1945年 |
| **原產國** |  納粹德國 |
| **設計** | 克虜伯 |
| **生產** | 克虜伯、沃瑪格、尼伯龍根 |
| **產量** | 大概9200部 |
| **單位造價** | 103,462 帝國馬克 |
| **主要用戶** |  納粹德國、 羅馬尼亞、  土耳其、 匈牙利、  保加利亞、 芬蘭、  西班牙、 克羅地亞、  敘利亞 |
| 技術數據 |
| **乘員** | 5人（車長、炮手、裝填手、駕駛員及無線電操作手） |
| **長度** | 7.02米 |
| **闊度** | 2.88米 |
| **高度** | 2.68米 |
| **重量** | 25噸 |
| **引擎** | 邁巴赫12缸汽油引擎 |
| **功率** | 300匹 |
| **馬力重量比** | 12匹/噸 |
| **懸掛系統** | 彈弓懸掛 |
| **最大速度** | 42公里/小時（路上）、 16公里/小時（越野） |
| **最大行程** | 200公里 |
| 裝甲及武器裝備 |
| **裝甲** | 砲塔正面 50毫米/10° |
| **主要武器** | 7.5厘米 L/48 坦克炮 |
| **輔助武器** | 2×7.92毫米MG34 |

**四號坦克**（德文：**Panzerkampfwagen IV**）係納粹德國喺第二次世界大戰中整嘅一款中型坦克。

佢原本嘅設計目的係支援步兵，同專門反坦克嘅三號坦克一齊作戰。當三號坦克嘅整體性能逐漸唔夠二次大戰中期裝甲戰鬥需要嘅時候，四號坦克因為使用嘅技術較為成熟而比三號坦克有更大嘅改良空間，所以喺不斷改進嘅過程中，四號戰車逐漸成為裝甲師裝備嘅主力車種。呢個時候嘅四號坦克嘅素質比盟軍大部分坦克重好，甚至俾盟軍嘅士兵叫做四號特殊型。四號坦克比較大嘅改良空間亦令佢成日俾人改造，成為用途最廣泛嘅坦克，既有改造為突擊砲、驅逐戰車，亦有改造為彈藥運送車、架橋坦克等。從投產至二戰結束，德國總共生產咗超過8,800部四號坦克或者佢嘅改造型。

四號坦克參加咗幾乎所有戰役，而且表現相當可靠，冇好似豹式坦克初期型號咁有大量嘅技術問題，所以俾德軍裝甲兵暱稱為「軍馬」。四號坦克除咗由德國自己用，亦有出口到其它國家，甚至二戰結束後仍然有國家繼續將佢投入戰爭。

## 參考

## 出面網頁

* AFV Database
* Panzer IV Universe
* Armour penetration table of German 75 mm guns
# 提早得到

**提早得到**（**early access**）係遊戲製作上一種籌募資金嘅方法，指俾消費者喺 alpha 同 beta 等嘅階段就以低價買隻遊戲，並且用呢啲銷售得到嘅錢做進一步嘅開發過程；會用呢種策略嘅通常係好創新嘅獨立遊戲（indie game）－製作組認為隻遊戲嘅諗頭好新穎好吸引到玩家，但因為係獨立遊戲而冇大公司提供財政支援，所以先要用第啲方法籌錢。

## 參考
# 一戰西方戰線

| 西方戰線
 |
| --- |
|  一次大戰嘅一部分
 |
|  **上之下，左至右：**英國嘅愛爾蘭士兵、一位英國軍人孭住受傷嘅士兵、美國坦克喺森林進發、一位德國士兵、一架德國飛機、美國步兵衝入德軍嘅壕
 |
|

|  |  |
| --- | --- |
| 日期： | 2014年8月2號 - 1918年11月11號
 |
| 地點： | 西歐同中歐 |
| 結果： | **協約國贏 凡爾賽條約
* 德意志帝國解體，成為威瑪共和國
	+ 法國攞返阿爾薩斯-洛林
* 奧匈帝國解體，成為6個國家
	+ 奧地利、匈牙利、捷克斯洛伐克、羅馬尼亞、南斯拉夫、同波蘭
 |

 |
| 參戰方 |
| **協約國：**
 法國
* 法蘭西帝國

 英國
* 大英帝國

 美國 (1917年加入)

一覽
* 比利時
 葡萄牙
 俄羅斯帝國 /
 俄國臨時政府
 意大利
 泰國 (1918年)
 | **同盟國：**
 德意志帝國
 奧匈帝國
 |
| 指揮官同領導者 |
|  Joseph Joffre
 Robert Nivelle
 Philippe Pétain
 Ferdinand Foch
 John French
 Douglas Haig
 John J. Pershing
 Albert I
 |  Helmuth von Moltke
 Erich von Falkenhayn
 Paul von Hindenburg
 Erich Ludendorff
 |
| 兵力 |
| **1,590萬**

一覽
* 7,935,000
 5,399,563
 2,200,000
 380,000
 55,000
 44,292
 40,000
 1,284
 | **1,325萬** |
| 傷亡同損失 |
| **受傷：750萬**
 4,808,000
 2,264,200
 286,330

一覽
* 93,100
 22,120
 15,000
 4,542
 19

---

---

**軍事死亡：204萬**

---

**平民傷亡：53萬** | **受傷：550萬**
 5,490,300
 19,295

---

**軍事死亡：150萬**

---

**平民傷亡：42萬** |

**一戰西方戰線**係一次大戰一個重要嘅戰區，同西方戰線一齊組成咗絕大部分嘅兵力。佢最出名嘅，就係成為咗塹壕戰嘅一個典範例子。

## 歷史

### 開始

喺1914年8月，德軍開始入侵盧森堡同比利時，正式開咗西方戰線。德軍好快就控制咗法國嘅工業地帶，不過到9月已經俾協約國截停咗。自此之後，西方戰線就成為咗佢最出名嘅塹壕戰，喺場仗大部分時間，條前線基本上都唔會點郁。

### 壕戰

喺1915-1917年期間，兩邊都嘗試攻打對方，用咗好多槍炮同步兵。除此之外，西方戰線亦出現咗唔少由工業革命期間發明嘅新科技，例如坦克、戰機、機關槍、同化學武器等等。喺呢段以壕戰為主嘅時間期間，兩邊嘅攻擊造成咗好大嘅傷亡，其中最大型嘅包括喺 Somme (超過100萬)、Verdun (70萬) 、同 Passchendaele (48.7萬) 嘅交戰。

### 打破僵局

喺1918年3月，布列斯特－立陶夫斯克條約生效，同盟國正式喺東方戰線贏咗。因為咁，德軍可以專注打西方戰線，開始打破僵局，最犀利曾經進攻差唔多100公里（60英里）。可惜，佢哋嘅攻擊並冇明顯嘅成功。

相反，因為美國喺1917年加入咗同盟國，到1918年頭，佢哋嘅軍隊開始喺歐洲落腳。美國加入對德軍一啲好處都冇，而美軍介入只係逼德軍開始撤退。到1918年11月，德軍已經知道自己輸硬，所以同意喺11月11號簽《康邊停戰協定》，場仗就正式打完。

## 睇埋

* 一戰東方戰線
* 塹壕戰

## 攷
# 一戰東方戰線

| 東方戰線
 |
| --- |
|  一次大戰嘅一部分
 |
|  **上至下，左至右：**喺喀爾巴阡山脈嘅士兵、喺基輔嘅德軍、羅馬尼亞步兵、俄國船艦 Slava、俄國步兵
 |
|

|  |  |
| --- | --- |
| 日期： | 1914年8月1號 - 1918年3月3號 (3年7個月又2日)
 |
| 地點： | 中歐同東歐 |
| 結果： | 同盟國贏
* 布列斯特－立陶夫斯克條約
* 德軍佔領東歐國家
* 俄國革命
	+ 俄羅斯帝國滅亡
	+ 俄國臨時政府成立，跟住好快又滅亡
	+ 蘇俄喺十月革命之後成立
* 同盟國繼續打西方戰線，但係最終都會輸
 |

 |
| 參戰方 |
| **同盟國:**  德意志帝國  奧匈帝國  鄂圖曼帝國 (1916–17)

---

 保加利亞 (1916–17)  烏克蘭人民共和國 (1918)  波蘭人志願軍  芬蘭人志願軍 (1918)
 | **協約國:**  俄羅斯帝國 (1914–17)  俄國臨時政府 (1917)  羅馬尼亞 (1916–17)  塞爾維亞 (1916–17)  捷克斯洛伐克軍團

---

 比利時 (1915–17)  聯合王國 (1916–17)  法國 (1916–17)

---

**布爾什維克**:  蘇俄 (1917–18)  蘇烏 (1917–18)  其他蘇維埃共和國
 |
| 指揮官同領導者 |
|  **威廉二世**
攤開
一覽
* Paul von Hindenburg  Erich Ludendorff  Prince Leopold of Bavaria  Max Hoffmann  Conrad von Hötzendorf  Arthur von Straußenburg  Cevat Pasha  Mustafa Hilmi Pasha  Nikola Zhekov
 |  **尼古拉二世**
攤開
一覽
* Grand Duke Nicholas  Mikhail Alekseyev  Aleksei Brusilov  Lavr Kornilov  Alexander Kerensky (1917)  Constantin Prezan

---

 Nikolai Krylenko
 |
| 兵力 |
| 1917年10月：
1,178,600 步兵 39,000 騎兵 1,690 輕型槍 2,230 重型槍
 | 1917年10月：
2,166,700 步兵 110,600 騎兵 1,226 輕型槍 1,139 重型槍
 |
| 傷亡同損失 |
|  **150萬：** 300,000 死 1,151,153 重傷 143,818 成為戰俘  **438萬：** 730,000 死 2,172,000 重傷 1,479,000 成為戰俘  **4.5萬：** 8,000 死 22,000 重傷 10,000 成為戰俘  **3萬：**

---

**總共；**至少595萬傷亡 (其中104萬死)
 |  **935萬：** 2,254,369 死 3,749,000 重傷 3,343,900 成為戰俘  **54萬：** 335,706 死 120,000 重傷 80,000 成為戰俘

---

**總共：**至少990萬傷亡 (其中260萬死)
 |
| **平民傷亡：至少200萬俄羅斯帝國：**114萬 **羅馬尼亞：**33萬 **奧匈帝國：**59萬
 |

**一戰東方戰線**係一次大戰之中嘅東方戰線，主要係喺中歐同東歐嘅範圍發生，條戰線由北面嘅波羅嘅海一直去到南面嘅黑海。喺同盟國方面嘅國家包括：德意志帝國、奧匈帝國、同埋鄂圖曼帝國。喺協約國方面，主要國家包括：俄羅斯帝國（之後變成俄國臨時政府，再之後係蘇俄）、羅馬尼亞、塞爾維亞、同埋英國同法國嘅少部分軍隊。

## 歷史

喺1910年，俄國將軍 Yuri Danilov 設計咗入侵德意志帝國嘅計劃，但係因為同時擔心奧匈帝國嘅緣故，所以改變咗策略。當場杖開始嘅時候，俄國軍隊本來打算喺德國東部入侵，但係俾德國打返轉頭，進度非常慢。不過，俄國一開始已經成功打敗咗奧匈帝國喺早期嘅軍隊。

除此之外，俄國同時嘗試打入華沙，但係俾敵軍打到飛起，到1915年俄國已經要被逼撤退。沙皇尼古拉二世炒咗本身出兵嘅 Grand Duke Nicholas，佢之後決定索性自己嚟帶軍。雖然係咁，但係俄國依然繼續輸，唯一係由 Aleksei Brusilov 將軍帶嘅一次戰役非常成功，打到奧匈帝國一敗塗地。雖然呢次成功幫咗協約國唔少，但係俄國其實無論係武器定係兵力嘅損失都唔細，對之後嘅俄國革命絕對有唔少嘅影響。

1916年8月，羅馬尼亞加入協約國，一開始幫咗俄國唔少，但係之後一樣俾德軍同奧軍截停咗。1917年3月（儒略曆2月），俄國爆發二月革命，尼古拉二世退位，俄羅斯帝國倒塌，俄國臨時政府成立。俄國之後繼續打場仗，直至1917年11月（儒略曆10月）爆發嘅十月革命先至令俄國（革命之後變做蘇俄）退出。

喺布爾什維克掌權之後，佢哋即刻叫停俄國嘅軍隊，準備退出。喺1918年3月，蘇俄對住同盟國簽咗布列斯特－立陶夫斯克條約，正式將俄國退出，表示同盟國已經喺東方戰線贏咗。

## 睇埋

* 一戰西方戰線
* 蘇德戰爭

## 攷
# 奪旗

**奪旗**（**capture the flag**，簡稱「**CTF**」）喺電子遊戲用語上係一種常見於射擊遊戲嘅遊戲模式：遊戲將參與嘅玩家分成兩隊，每隊都有一支旗喺地圖上某個位；一個玩家如果掂到嗰支旗就算攞到支旗，佢跟住要將支旗帶返去自己陣地嗰度，如果佢成功噉做，佢嗰隊就得分；而支旗俾人攞咗嗰隊可以殺死手上有旗嗰個玩家嚟攞返支旗；遊戲會喺時間到嗰陣或者其中一隊成功拿下若干量嘅旗嗰陣結束，而遊戲結束嗰時多啲旗嗰隊就贏。

## 參考